মোহাম্মদ রফি
১৯৪৯ সালে নওশাদ (চাদনী রাত, দিল্লাগী, দুলারী); শ্যাম সুন্দর (বাজার); হুসনলাল ভগতরামের (মীনা বাজার) প্রমূখ সঙ্গীত পরিচালকদের নির্দেশনায় একক সঙ্গীতে অংশ নেন। নওশাদের নির্দেশনায় শ্যাম কুমার, আলাউদ্দীন এবং অন্যান্যদের সঙ্গে রফি'র প্রথম গান ছিল ১৯৪৪ সালে মুক্তিপ্রাপ্ত "পেহলে আপ" ছবির "হিন্দুস্তান কি হাম হ্যায়" গানটি। এভাবেই তিনি হিন্দি ভাষায় তার প্রথম গান রেকর্ড করেন। এছাড়াও রফি দু'টি হিন্দী ছবিতে অভিনয় করেন। ১৯৪৫ সালে মুক্তিপ্রাপ্ত "লায়লা মজনু" চলচ্চিত্রের "তেরা জ্বালা জিস নে দেখা" গানের দৃশ্যে অতিথি শিল্পী হিসেবে অংশগ্রহণ করেছিলেন।
মুকেশ (গায়ক)
মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কন্ঠ দেবার জন্যও জনপ্রিয়।